google/wiki40b huggingface dataset:
Põhja-Kaukaasia

Põhja-Kaukaasia ehk Ees-Kaukaasia (vene Северный Кавказ) on Kaukaasia osa, mis jääb Kaukasuse peaahelikust põhja poole, ulatudes kuni Aasia ja Euroopa loodusgeograafilise piirini Kuma-Manõtši nõos.
Põhja-Kaukaasia kuulub alates 19. sajandist Venemaale, kes kulutas piirkonna allutamiseks kaks esimest kolmandikku nimetatud sajandist (nn Kaukaasia sõjad).
Suurimad linnad: Jekaterinodar, Vladikavkaz, Rostov Doni ääres, Stavropol, Groznõi, Pjatigorsk.

Etniline koosseis

Etniliselt ja religioosselt on Põhja-Kaukaasia kirev piirkond.

Piirkonna riigid 1918. aastal

Pärast Venemaa keisririigi lagunemist 1917. aastal moodustati Põhja-Kaukaasias 1918. aasta kevadel 3 nõukogude vabariiki: Kubani-Mustamere Nõukogude Vabariik (Кубано-Черноморская), keskus Jekaterinodar; Terski Nõukogude Vabariik (Терская), keskus Vladikavkaz ja Doni Nõukogude Vabariik (Донская) ning bolševike juhitav Stavropoli kubermangus. 1918. aasta juulis moodustati nende nõukogude vabariikide poolt Põhja-Kaukaasia NSV
Ehalkivi

Ehalkivi (ka Letipea Suurkivi, Ehakivi, Linnukivi, Veljeste kivi) on Eesti suurim rändrahn, mis asub Lääne-Viru maakonnas Viru-Nigula vallas Kunda lähistel Letipea neeme tipus madalal merevees.
Nime sai Ehalkivi sellest, et päike loojudes tema taha tervenisti ära kaob.
Kivi koordinaadid on 59° 32′ 59″ N, 26° 35′ 15″ E.
Artur Saat

Artur Saat (16. oktoober 1902 Tartumaa Kambja vald – 18. oktoober 2004 Tallinn) oli eesti viiuldaja.
Õppis Tartu Linnakoolis.
Aastatel 1919–1927 õppis ta viiulit Tartu Kõrgemas Muusikakoolis, 1927. aastal täiendas end Pariisis Jacques Thibaud' juures.
Aastatel 1930–1939 õppis Tallinna Konservatooriumis Johannes Paulseni viiuliklassis, 1942. aastal lõpetas samas Herbert Laane viiuliklassi.
1920. aastatest mängis Tallinna ja Tartu kino- ja kohvikuorkestrites, aastatel 1920–1928 ka Vanemuise suveorkestris. Aastatel 1931–1940 mängis ta Eesti Akadeemilise Helikunstnike Seltsi keelpillikvartetis.
Aastatel 1930–1967 oli ERSO viiuldaja, 1930–1967 Estonia teatri orkestri viiuldaja.
Aastatel 1944–1951 õpetas viiulit Tallinna Lastemuusikakoolis.
Räckelwitz

Räckelwitz (sorbi Worklecy) on asula Saksamaal Saksimaa Bautzeni kreisis Räckelwitzi vallas.
2008. aastal elas asulas 506 inimest, 2010. aastal elas seal 494 inimest.
Asulat on esimest korda kirjalikult mainitud 1280. aastal nimega Rokolewicz.
Tenori-on

Toote esitlus

Tenori-oni tutvustati esmakordselt 2005. aasta augustis SIGGRAPHil Los Angeleses. Tenori-oni looja artist Toshio Iwai on kasutanud Tenori-oni kontsertidel. Iwai soov oli luua ilus elektrooniline instrument. Tema sõnul oli varem muusikainstrumendi ilu sama oluline kui heli, mille ta tekitas. Ta soovis suhet kuju ja heli vahel tagasi tuua ja ehitada digitaalajale vastavat instrumenti.
Tenori-oni esitleti üldsusele Londonis 4. septembril 2007 soovitatava jaehinnaga 1200 USA dollarit. Selleks esitluseks oli kohale kutsutud demolaule tegema kolm prominentset elektroonika- ja eksperimentaalmuusikut Jim O'Rourke, Atom Heart ja Robert Lippok. Nende demoversioonid on üleval Tenori-oni saidil. Tenori-oni tutvustamise maailmatuur sai alguse Frankfurdist 12. märtsil ja lõppes Tōkyōs 25. aprillil 2008. Sellel tuuril osalesid Jim O'Rourke, Atom Heart, To Rococo Rot, Pole, Robert Lippok, Sutekh, The Books, Krikor, Safety Scissors, I Am Robot and Proud ja Nathan Michel.

Ehitus

Esipoolel on raamil kaks kõlarit. Nende vahel on üks lüliti ekraani tühjendamiseks. Raami külgedel, vasakul ja paremal on 5 funktsioonilülitit. Raami allosas on häälestusnupp, vedelkristallnäidik, samuti saab kõrvaklappe ühendada ja helitugevust reguleerida. Raami sees on on 16×16 ruudustik valgustatud nupukesi.
Tagapoolel on samuti 16×16 ruudustik valgustatud nuppe, kuid nende vajutamisel ei teki heli.

Kihid ja plokid

Tenori-onil on kokku 16 kihti. Neid võib pidada esitusosadeks või salvestiteks. Igale kihile saab anda oma noodid ja helid ning kõiki kihte saab panna koos samaaegselt mängima. 16 kihti on jagatud kuueks esitusrežiimiks. Režiimidel on erinevad heli esitamise viisid. Esitamise viise kombineerides saab erinevaid huvitavaid muusikalisi tükke luua. 
Seadistatud 16 kihti on kokku plokk. Tenori-on suudab salvestada kokku 16 seadistatud plokki. Esituse ajal saab plokke vahetada. Näiteks saab kopeerida ühe ploki seadistused teise plokki ning teha originaalvariandis variatsioone või kombineerida erinevaid eelsalvestatud plokke.
Victor Ponta

Victor Ponta (sündinud 20. septembril 1972 Bukarestis) on Rumeenia jurist ja poliitik, kes oli 7. maist 2012 kuni 5. novembrini 2015 Rumeenia peaminister.
1991–1995 õppis ta Bukaresti Ülikoolis õigusteadust. 1995–1998 töötas prokurörina Bukaresti 1. sektoris ja 1998–2001 Rumeenia ülemkohtus. 
2003. aastal kaitses ta Bukaresti Ülikoolis doktorikraadi väitekirjaga Rahvusvahelise Kriminaalkohtu kohta. Juunis 2012 avaldati ajakirjas Nature plagiaadisüüdistus, mille kohaselt on üle poole tema doktoriväitekirjast kopeeritud teistest töödest. Ponta eitas süüdistusi, nimetas neid poliitiliselt motiveerituks ja leidis, et nende taga võib olla president Traian Băsescu.
2002. aastal astus ta Rumeenia Sotsiaaldemokraatlikku Parteisse. Alates 2010. aastast on ta partei esimees.
13. juulil 2015 esitas Rumeenia riigiprokuratuur peaminister Victor Pontale ametliku korruptsioonisüüdistuse. Peaministrit süüdistatakse maksudest kõrvalehoidmises, pettuses ja rahapesus ajal, mil ta tegutses advokaadina.
31. oktoobril 2015 Bukaresti ööklubis toimunud põlengus hukkus üle 30 inimese. See vallandas ulatuslikult valitsusvastased meeleavaldused, millel süüdistati valitsust nõuetele mittevastavatele meelelahutusasutustele tegevuslubade andmises ja ebapiisavas järelevalves. Meeleavalduste tulemusel teatas Ponta 4. novembril, et astub koos valitsusega ametist tagasi. 5. novembril nimetas president Klaus Iohannis peaministri kohusetäitjaks Sorin Cîmpeanu.
Ta on abielus Euroopa Parlamendi liikme Daciana Octavia Sârbuga.
Mehis

Mehis (ka Eksperimentaalkombinaat Mehis) oli Eesti NSV ajal Tallinnas tegutsenud ettevõte (kombinaat), mis tootis mittestandardseid seadmeid ja muid tooteid (näiteks erinevaid pakendeid, kaste).
Ettevõtte puhkekodu asus Pihlaspeal.
Ettevõttes töötas 371 inimest (1977).
Eesti Vangistatud Vabadusvõitlejate Abistamiskeskus

Eesti Vangistatud Vabadusvõitlejate Abistamiskeskus (EVVA-keskus) oli Eestis sovetiajal võõrvõimude ja nende käsilaste taga kiusatud ja vangistatud erimeelseid ning nende perekondi moraalselt toetanud ja materiaalselt abistanud rahvusvaheline organisatsioon, mis oli loodud eesti pagulaste poolt ja tugines pagulaskonna annetustele.
Eesti Vangistatud Vabadusvõitlejate Abistamiskeskus koostas ja pidas aastatel 1978–1991 Eesti poliitvangide registrit, avaldas regulaarselt vastavaid nimekirju ja tegi teavitustööd.
Peakorter oli Stockholmis, tugirühmad (toimkonnad) asusid mitmes linnas Rootsis, USA-s, Kanadas, Austraalias jm.
Eesti Vangistatud Vabadusvõitlejate Abistamiskeskuse kauaaegne juht (esimees) oli EVVA-keskuse asutaja Ants Kippar, pärast tema surma jaanuaris 1987 aga senine aseesimees Jaak Jüriado, kes oli sel kohal kuni EVVA-keskuse tegevuse lõpuni 1993.

Eesti Vangistatud Vabadusvõitlejate Abistamiskeskuse üllitatud raamatud

"Mart Niklus. Jüri Kukk: kaks kes ei alistunud" Stockholm, 1983, 208 lk.
"Lisandusi mõtete ja uudiste vabale levikule Eestis", I kd, kogud 1–7 aastatest 1978–1980. Stockholm, 1984, 225 lk.
"Lisandusi mõtete ja uudiste vabale levikule Eestis", II kd, kogud 8–13 aastatest 1980–1981. Stockholm, 1984, 223–409 lk.
"Lisandusi mõtete ja uudiste vabale levikule Eestis", III kd, kogud 14–19 aastatest 1982–1984. Stockholm, 1986, 411–642 lk.
"Lisandusi mõtete ja uudiste vabale levikule Eestis", IV kd, kogud 20–25 aastatest 1985–1987. Stockholm, 1988, 653–905 lk.
Mati Uffert

Mati Uffert (sündinud 25. märtsil 1943 Tartus) on eesti viiuldaja.
1963. aastal lõpetas ta Tartu Muusikakooli viiuli eriala Linda Riineri klassi. 1972. aastal lõpetas Tallinna Riikliku Konservatooriumi Endel Lippuse viiuliklassi.
Aastatel 1960–1963 töötas Vanemuise teatri orkestris, 1963–1964 ja 1967. aastast Estonia teatri orkestris viiuldajana. Aastatel 1975–1995 oli ta Estonia teatri orkestri viiuldaja ja kontsertmeister.
Aastatel 1975–1981 oli ta Tallinna Riikliku Konservatooriumi kvartetiklassi õppejõud. 2001. aastast on ta Pärnu Muusikakooli keelpilliosakonna viiuliõpetaja ja keelpilliorkestri dirigent. Ta on töötanud viiuliõpetajana ka Pärnu Sütevaka Humanitaargümnaasiumi muusikaosakonnas ja Soomes Loimaa muusikakoolis.

Isiklikku

Tema abikaasa Maris Uffert on samuti viiuldaja.
Viupart

Viupart (Anas penelope, Mareca penelope) on partlaste sugukonda kuuluv linnuliik.
Teda võib näha ka Eestis.
Lucy Allais

Lucy Allais on Lõuna-Aafrika Vabariigist pärit filosoof.  
Ta on Witwatersrandi Ülikooli ja California Ülikooli (San Diego) professor. 
Tema uurimisvaldkonnad on Immanuel Kanti filosoofia, andestus, karistus ja bioeetika.
Logani maakond (Kansas)

Ajalugu

Maakond moodustati 1888. aastal.
Jaan Eilart

Jaan Eilart (24. juuni 1933 Pala – 18. mai 2006) oli eesti biogeograaf, maastikuökoloog ja kultuuriloolane.
Aastal 1957 asuti tema eestvedamisel Tartu Ülikoolis õpetama looduskaitset õppeainena, kusjuures Jaan Eilart oli aine õppejõuks.
1958. aastal asutas ta Tartu Üliõpilaste Looduskaitseringi (TÜLKR), väidetavalt vanima tudengite looduskaitseühenduse maailmas.
1969. aastal juhtis Jaan Eilart Lahemaa rahvuspargi, mis oli Nõukogude liidu esimene, rajamist ning osales hiljem juhendajana ka Komi, Armeenia, ja Tadžikistani rahvusparkide loomisel.
Jaan Eilart oli Eesti Looduskaitse Seltsi asutamiskomitee esimees, aseesimees, esimees ja hiljem auesimees.
1978 valiti ta IUCN Ida-Euroopa Komitee presidendiks.

Isiklikku

Ajakirjanik, kirjanik ja kunstikoguja Andres Eilart on Jaan Eilarti vennapoeg.
Kirikuõpetaja Anton Eilart oli Jaan Eilarti onu.
Lauseloogika

Lauseloogika ehk lausearvutus on loogika valdkond, mis uurib tõefunktsionaalseid tehteid propositsioonidega (loogikatehteid).
Lausete all mõeldakse lauseloogikas propositsioone.
Lausearvutuse valemeid moodustatakse lauseid tähistavatest muutujatest ja tehtemärkidest.

Lause

Lause A on propositsioon, mis on kas tõene või väär (millel on kas tõeväärtus tõene või tõeväärtus väär). "Pooltõdesid" ei ole. Propositsiooni võib väljendada nii loomuliku keele lause kui ka matemaatiline valem.
Rabarock

Rabarock oli muusikafestival, mis toimus Järvakandis juuni esimeses pooles aastatel 2005–2009 ja 2011–2012. Aastal 2010 jätsid Rabarocki korraldajad festivali ära tuues ettekäändeks majanduskriisist tulenevad raskused.
Bill Byrge

William "Bill" Byrge (sündinud 16. juuliil 1932 Nashville'is Tennessee osariigis) on Ameerika Ühendriikide koomik ning filmi- ja telenäitleja.
Daviessi maakond (Kentucky)

Ajalugu

Maakond moodustati 1815. aastal.
Ellen Leonova

Ellen Leonova (kuni 1956 Ellen Münter; 25. juuni 1932 Tallinn – 21. september 2009 Los Angeles) oli eesti võrkpallur.
Ta lõpetas 1951. aastal Tallinna 4. Keskkooli.
Ta alustas võrkpallitreeninguid Spartakis, kus tema treener oli Helmuth Kallik. Hiljem treenis ja mängis ta Kalevis, kus tema treener oli Ivan Dratšov.
Ta tuli 1950. aastal Tallinna Spartaki ja 1953. aastal Tallinna Kalevi naiskonnas Eesti NSV meistriks. Ta sai Eesti NSV koondises mängides 1952. aastal Nõukogude Liidu karikavõistlustel ja 1955. aastal Nõukogude Liidu taliturniiril 6. koha.
Ta abiellus 1956. aastal ja siirdus seetõttu elama Moskvasse. Ta tuli aastatel 1957 ja 1958 Moskva Lokomotiivi naiskonnas Nõukogude Liidu meistriks ning võitis 1959. aastal Moskva naiskonnas Nõukogude Liidu taliturniiri.
Hiljem elas ta USA-s, viimati Los Angeleses.

Isiklikku

Tema vend oli korvpallur Peeter Münter ning abikaasa oli Nõukogude Liidu võrkpallikohtunik ja -tegelane Boriss Leonov.
Martini maakond (Kentucky)

Ajalugu

Maakond moodustati 1870. aastal.
Regina Oja

Isiklikku

Tema isa on Kristjan Oja.
Tirza mõis

Mõisaansambel

Vanast kindlustatud  mõisast on järgi vaid üksikud müürijupid. Uus peahoone ehitati 18. sajandil. Säilinud on veel mitmed 19. sajandil ehitatud kõrvalhooned. Mõisakompleksi juurde kuulub ka kabel aastast 1781 luteri kiriku juures.

Mõisa suurus

Bienenstammi andmetel oli mõisa suurus 1816. aastal 13 ja 1/4 adramaad, sellele allus 563 mees- ja 626 naishinge. 
Agraarreformi ajal aastal 1920 kuulus mõisale 1664 ha maad.

Karjamõisad

Aastal 1816 kuulus mõisale viis karjamõisa: Neu-Tirsen, Dorotheenwunsch (hiljem Dorotheenhof), Indrahn, Stekken ja Urrext (hiljem Urreikst).
Herman Talmre

Herman Talmre (5. september 1912 Peetri – 19. august 1999 Tallinn) oli eesti oboemängija ja muusikapedagoog.
Ta mängis pikka aega Eesti Raadio sümfooniaorkestris, kus oli oboerühma kontsertmeister.
Devon Davis

Devon Davis (sündinud Kirsten Thompson; 21. veebruaril 1976) on USA modell, kes on abielus Korni frontman'i Jonathan Davisega. Aastail 1999–2003 osales ta ka mitmes pornofilmis. 2003. aastal pildistas Jonathan Davis on tulevast abikaasat ajakirja Playboy tarbeks.
Brian Epstein

Brian Samuel Epstein (19. september 1934 Liverpool – 27. august 1967 London)  oli biitlite mänedžer.
Tema mõlemad vanemad olid juudid. Tema vanaisa Isaac Epstein oli emigreerunud Leedust (tol ajal Venemaa Keisririigi koosseisus).
Põltsamaa portselanimanufaktuur

Põltsamaa portselanimanufaktuur oli Põltsamaa kihelkonnas 18. sajandi lõpus tegutsenud portselantooteid valmistanud manufaktuur. Selle manufaktuuri tooted on tuntud kui Põltsamaa portselan.
1782. aastal rajas Vana-Põltsamaa mõisa omanik Johann Woldemar von Lauw Põltsamaa linnuse õue portselanimanufaktuuri, mis tegutses 1800. aastani.
Manufaktuuris töötasid kuus Saksamaal väljaõppinud meistrit ja kolm eestlast, kes valmistasid põhiliselt koobaltmaalinguga portselani, aga leitud on ka mitmevärvilisi lilledekooriga kaunistatud esemeid.
Põltsamaa portselan on võrdlemisi haruldane. Mitmed leitud portselanesemed asuvad Eesti Kunstimuuseumis ja Põltsamaa Muuseumis.
Ruumimeeter

Ruumimeeter (kõnekeeles ka ruum või rumm) on virnastatud puidu mahuühik (tähis: rm), mis on võrdne ühe kuupmeetri virnastatud nottide või halgude mahuga koos virnastamisel jäänud õhuvahede ja enamasti ka puukoorega. Virna mahtu ruumimeetrites väljendatuna nimetatakse ka virnastusmahuks.
Tavapraktikas korrutatakse  tihumeeter koefitsiendiga 0,5–0,6, et saada puidu maht ruumimeetrites
Vladimir Megre

Vladimir Megre (vene keeles: Владимир Николаевич Мегре; sündinud 23. juulil 1950 praeguses Tšernigivi oblastis Ukrainas) on vene ettevõtja ja kirjanik.
Korporatsioon Rubonia

Korporatsioon Rubonia (saksa k. Rubonia zu Riga) on Riias 1875. aastal asutatud baltisaksa üliõpilasorganisatsioon.
Maailmavaade

Maailmavaade (saksa keeles Weltanschauung) on inimese või inimeste grupi, sealhulgas kultuuri või rahvuse iseloomulik viis liigendada oma kogu tunnetuse ja mõtlemise ala tervikuna või mingit osa sellest.

Ajalugu

Maailmavaade sai mõistena tuntuks alles uusaja filosoofias, täpsemalt saksa klassikalises idealismis, mis kirjeldas maailma kui subjekti kaemuse läbi moodustuvat.
Iseloomulikeks näideteks maailmavaadete kohta on mitmesugused -ismid, näiteks liberalism, materialism, determinism, oportunism, polüteism, dialeteism jne.
Reie nelipealihas

Reie nelipealihas (musculus quadriceps femoris) on inimese lihaste rühm reie esiküljel põlvest üleval pool. See katab reieluud eest ja külgedelt.
Reie nelipealihase ülesanne on sääre sirutamine.
Pneumostoom

Pneumostoom on kopstigude hingamisava, osa tigude hingamissüsteemist.
See on ava teo mantlikilbis, tavaliselt kilbi paremal poolel. Õhk siseneb pneumostoomi kaudu looma ainsasse kopsu, õhuga täidetud õõnsusse.
Sageli on pneumostoomi kergem näha nälkjatel kui tigudel, kuna nälkjatel puudub koda. Tavaliselt on avatud pneumostoom looma paremal küljel selgelt nähtav. Suletud pneumostoomi pole aga sugugi kerge märgata.
Pneumostoom avaneb ja sulgub tsükliliselt, piisava niiskuse korral tavaliselt aeglasemalt kui pool korda minutis. Avanemine ja sulgumine kiireneb, kui tigu kaotab niiskust.

Pneumostoomi asend kui määramisvahend

Piltidel võib näha pneumostoomi asendit kolme perekonna tigudel:
Pae (Tallinn)

Ajalugu

Praeguse Pae asumi detailplaneering valmis 1973. aastal, ehitustöid alustati 1977. aastal. Ehitamine kulges mööda Laagna teed ning esimesed majad said valmis 1978. aastal. Elamukompleksid kujundati kinnise või poolkinnise paigutusega, sest piirkond oli lage ja tuultele avatud. Piirkonna haljastamiseks toodi juurde täitepinnast.
1974. aastal rajati asumisse Tallinna 11. Keskkool, mis sai hiljem kandma nime Tallinna Paekaare Gümnaasium. 1979. aastal loodi asumi territooriumile Ivan Fedjuninski nimeline Tallinna 12. Keskkool (tänapäevane Lasnamäe Gümnaasium). Praeguseks on Tallinna Paekaare Gümnaasium suletud, sest kooli hoone oli renoveerimata ning õppekeskkond ei vastanud riiklikele nõuetele, samuti oli õpilaste arv vähenenud tunduvalt. Asumi kaks kooli liideti 2015. aastal ning ainult Lasnamäe Gümnaasium jätkas tegevust.

Olulisemad objektid

Pae asumis asuvad Lasnamäe Gümnaasium ja Pae turg.

Pae asumi tänavad

Asumis asuv Punane tänav on nimetatud tänavast lõunasse jääva Lõunatuletorni ehk Punase majaka järgi, mis oli algselt punast värvi. Asumis on veel Pae tänav, Paekaare tänav, Võidujooksu tänav ja Juhan Smuuli tee.
Hella-Viiu Riisalu

Hella-Viiu Riisalu (sündinud 29. jaanuaril 1948 Paistu vallas Viljandimaal) on Eesti keemik.

Elulugu

Hella-Viiu Riisalu on talupidaja tütar.
Lõpetas 1967 Maardu Keskkooli, 1972 TÜ keemiaosakonna, 1977 Tallinna Ühiskondliku Patendiinstituudi ja 1989 Leningradi Lensoveti-nimelise Tehnoloogia Instituudi aspirantuuri; keemiakandidaat (1989, Leningradi Tehnoloogia Instituut), väitekiri "Взаимодействие производных фосфористой кислоты с изатином и карбонильными соединениями, содержащимися в смоле сланца-кукерсита". Oli 1972–73 TÜ meditsiini kesklabori vanemlaborant, 1973–92 Kohtla-Järve Põlevkivi Instituudi nooremteadur ja vanemteadur, 1992–97 Kohtla-Järve Linnavalitsuse arenguosakonna juhataja, 1997–2001 Ida-Virumaa Maavalitsuse haridus- ja kultuuriosakonna peaspetsialist, 2001 Ida-Virumaa Omavalitsuste Liidu projektinõustaja, 2003–04 TTÜ projektijuht, aastast 2005 TTÜ põlevkivi instituudi kütuste teadus- ja katselabori juhataja ja erakorraline vanemteadur.

Teadustöö

Uurimisvaldkond: orgaaniline süntees põlevkiviproduktide baasil, fosforit sisaldavad heterotsüklilised ühendid. 14 teadustrükist, 2 autoritunnistust.
Ferid Murad

Ferid Murad (albaania keeles Ferid Murati; sündinud 14. septembril 1936 Whitingis Indianas) on albaania päritolu Ameerika Ühendriikide farmakoloog, Nobeli meditsiiniauhinna laureaat (1998).
Ta on George Washingtoni Ülikooli biokeemia ja molekulaarbioloogia professor. Tema põhilised uurimisvaldkonnad on rakusignalisatsioon ja homöostaas. Nobeli auhinna sai ta selle eest, et avastas, et  kardiovaskulaarse süsteemi regulatsioonis toimib signaalmolekuli rollis lämmastikoksiid. Ta näitas, et  nitroglütseriin ja seonduvad ravimid toimivad kui vasodilataatorid, sest neist moodustub organismis lämmastikoksiid NO, mis toimib kui signaalmolekul ja mõjub veresoontele lõdvestavalt, laiendades neid.

Haridustee ja töökäik

Ta lõpetas 1958. aastal Greencastle's Indianas asuva DePauw' Ülikooli bakalaureusekraadiga keemia erialal. 1965. aastal sai ta Clevelandis asuvast Case Western Reserve Universityst filosoofiadoktori farmakoloogias ja meditsiinidoktori kraadi.
Ta töötas professorina aastatel 1975–1981 Virginia Ülikooli meditsiinikoolis ja 1981–1989 Stanfordi Ülikooli sisehaiguste ja farmakoloogia osakonnas. 1997. aastal sai ta professoriks University of Texas Health Science Center at Houstonis. Aastatel 1999–2011 oli ta Texase ülikooli molekulaarse meditsiini instituudi direktor. 2011. aastast töötab ta George Washingtoni Ülikooli biokeemia ja molekulaarbioloogia osakonnas professorina.

Tunnustus

Ta on valitud mitme ülikooli audoktoriks (sealhulgas Lvivi rahvuslik meditsiiniülikool, 2001)

Isiklikku

Tema isa Xhabir Murat Ejupi oli albaanlane, kes rändas noorukina Makedooniast Lääne-Euroopasse. Hiljem emigreerus ta USA-sse.
Entelehhia

Entelehhia, eesti keelde vahel tõlgitud ka kui teokstehtus (kreeka keeles εντελέχεια, ladina transliteratsioonis entelechia) on mõiste Aristotelese filosoofias.
Joe Sachsi järgi sobitas Aristoteles omavahel sõnad entelēs (lõpetatud, lõpuni arenenud) ja echein (= hexis, teatudsugune olema tänu selles olemises püsimise pingutusele), mängides samal ajal sõnaga endelecheia (püsivus) ning liites sellele sõna telos (siht, tulemus). Sachs omakorda pakkus välja kompleksse neologismi "tööd-tegema-et-samana-püsida" (inglise keeles being-at-work-staying-the-same). Tema hilisem tõlge on ka "olemine-lõpetatuses" (inglise keeles being-at-an-end). Eesti keeles on entelehhia vastena kasutatud ka sõna "teokstehtus".
Nagu sõna tuletamise järgi näha, on entelehhia teatudsugune lõpetatus. Iga tõelise olemise eesmärk on selle tegelikkus, lõpetatus, "töös-olemine" (energeia). Entelehhia on kestev "töös-olemine", kui miski teeb oma täiuslikku "tööd". Iga asja "asjasus" on teatud töö tegemine, mis teiste sõnadega on teatud kindel liikumises olemise viis. Kõik olemasolevad asjad, mis praegu eksisteerivad ja on mitte ainult potentsiaalselt, on "töös-olevad" ja neil kõigil on kalduvus "töös-olla" teatud kindlal viisil, mis on neile omane ja "täiuslik".
Mõistet entelehhia kasutab ka Leibniz, et tähistada substantsionaalseid vorme, mida tuntakse monaadidena. Substants kui entelehhia ei vaja aktiivne olemiseks välist põhjust.
Entelehhia mõiste on oluline ka vitalismis.
Šokalski väin

Šokalski väin (vene пролив Шокальского) on väin Põhja-Jäämeres Severnaja Zemlja saarestikus.  
Ühendab Kara merd Laptevite merega ja eraldab Oktoobrirevolutsiooni saart Bolševiku saarest. 
Väina pikkus on ligikaudu 110 km, laius 20–50 km, sügavus 200–250 m. Järskrannikul on palju liustikke, sellepärast tekivad jäämäed. Väin on peaaegu aasta ringi jääga kaetud. 
Väinas on palju saari: Naidjonõš, Suhhoi, Malõš, Matrosskije saared, Pirožok, Arngoldi saart, Koški saared, Storoževoi, Beregovõje saared, Burunnõje saared jt.
Väin on nimetatud Juri Šokalski auks.
Korporatsioon Leola

Ajalugu

Juba 1920. aasta sügissemestrist kujunes grupp üliõpilasi, kes pidas vajalikuks tihedamat liitumist. Põhimõtteliselt valitses grupis üksmeel, kuid organisatsiooni vormi suhtes tekkisid lahkhelid. Küsimus pandi hääletamisele. Enamus hääletas korporatsiooni poolt. Vähemus sellega ei nõustunud ja lahkus koosolekult. Korporatsiooni pooldav rühm võis asuda põhikirja koostama. Selles nähti eesmärkidena ette isamaa teenimist, rahvusliku vaimu süvendamist, iseloomu kujundamist, demokraatliku mõtteviisi arendamist ja vastastikust abistamist.
Alustada tuli tühjalt kohalt, sest Tallinnas puudusid üliõpilasorganisatsioonid. Värvide valikul konsulteeriti väljapaistvate kunstnikega. Valik langes Estonia teatri dekoraatori Eduard Polandi kavandile. Värvidele punakasviolett, kuldkollane ja valge anti tähendus: truudus, tublidus ja ausus. Deviisiks valiti age quod agis (tee mis teed). See vastas sõjajärgse aja vaimule. Korporatsiooni nimeks pakuti kas Ridala, Leola, Varbola või Valjala. Leola kui Lembitu linnuse nimi vaimustas asutajaid, kellest enamik oli tulnud võidukast sõjast. Nii sai Liivimaa kroonikas märgitud Castrum Leola endale veel teise tähenduse.
Eveli Varik

Eveli Varik (sündinud 28. juunil 1970) on eesti kunstnik.
Ta on õppinud Tartu Kunstikoolis tekstiili, Konrad Mäe stuudios maali, Eesti Kunstiakadeemias ruumikujundust ja graafikat.
Ta on lõpetanud Eesti Kunstiakadeemia graafikamagistrantuuri.
Ta on vabakutseline kunstnik, mööblidisainer, sisekujundaja ja Eesti Kunstiakadeemia Avatud Akadeemia õppejõud.
2001. aastal pälvis ta I preemia Eesti Kunstiakadeemia plakatikonkursil. 2003. aastal sai ta I preemia Euroopa I Kunstitudengite Biennaalil Roomas ja 2004. aastal tunnustati teda Eesti foto eripreemiaga.
Ringtee (Tõrvandi)

Ringtee on tänav Tõrvandis.
Ringtee tänav algab ja lõpeb Aia tänaval ning on umbes 1 km pikk.
Selle tänava ääres asub mitu 5-korruselist korterelamut.